Pred 1. svetovno vojno je končal častniško šolo na Dunaju. Na soški fronti je prebežal čez italijanske položaje in vstopil v Češko legijo, Po vrnitvi iz Prage 1919 se je priključil generalu Maistru v bojih za severno mejo. Od 1919 do 1938 je živel v Beogradu in končal študij geodezije. Pri Vojnogeografskem inštitutu je vodil merjenja mednarodne stopinjske mreže; vzpostavil je triangulacijsko mrežo 1. reda v Jugoslaviji in njene povezave z Grčijo, Bolgarijo in Avstrijo ter dosegel čin polkovnika v Kraljevini Jugoslaviji.